जमशेदपुर. आदित्यपुर पुलिस ने छह महीने में एक साइबर क्राइम का खुलासा किया है। इसमें घर में बच्चों को पढ़ाने आनेवाली ट्यूटर की ही संलिप्तता सामने आई है। जिस घर में वे ट्यूशन पढ़ाने जाती थीं, वहां से नया एटीएम कार्ड और पिन नंबर चुराकर उसने पति की सहायता से 75 हजार रुपए की निकासी कर ली।
पुलिस को इस मामले का खुलासा करने में छह माह का समय लग गया।
बैंक मैनेजर ही साइबर क्राइम के शिकार
आदित्यपुर पुलिस ने जिस साइबर क्राइम का खुलासा किया है, जिसका शिकार बैंक ऑफ बड़ौदा की बिष्टुपुर के शाखा प्रबंधक राजीव रंजन ने किया। उनकी पत्नी श्वेता सिन्हा का एटीएम व पिन नंबर गायब कर उनके खाते से 75 हजार रुपए की निकासी की गई थी। घटना आदित्यपुर मंगलम होम्स की है। दरअसल श्वेता सिन्हा ने अपने बच्चों के लिए एक महिला ट्यूटर रखा था, जो जुलाई महीने में ही उनके घर आयी। उन्होंने घर से नया एटीएम व पिन नंबर एकसाथ गायब कर दिया था। श्वेता घर में ही इधर-उधर एटीएम कार्ड की तलाश करती रहीं, लेकिन तब तक उसके खाते से 75 हजार रुपए निकाल लिए गए। इसका पता श्वेता को एक सप्ताह बाद तब लगा, जब वे उन्होंने एकाउंट की जांच कराई।
ऐसे पकड़ी गयी चोरी
आदित्यपुर पुलिस ने हर ट्रांजेक्शन का सीसीटीवी फुटेज मंगवाया। कुल सात ट्रांजेक्शन हुए थे, जो एचडीएफसी, आईसीआईसीआई और सेंट्रल बैंक ऑफ इंडिया के एटीएम काउंटर से हुए थे। हालांकि पुलिस को सरकारी बैंक की अपेक्षा प्राइवेट बैंक से फुटेज लेने में मशक्कत करनी पड़ी। फिर पैसे की निकासी करने वाले की पहचान करने में महीने लग गए। पुलिस ने शक के आधार पर ट्यूटर के घर जाकर पति की पहचान की, तो पैसे की निकासी करने वाला व्यक्ति वहीं निकला। तब पुलिस ने पूछताछ की, तो उसने सारी बात कबूल ली।
एसएमएस अलर्ट भी रहा नाकाम
एटीएम से हर ट्रांजक्शन के बाद मोबाइल पर आने वाला एसएमएस अलर्ट भी नाकाम रहा, जबकि मोबाइल पर हर निकासी के साथ ही एसएमएस आना चाहिए था।
hin_Deva hin_Deva hin_Deva hin_Deva hin_Deva hin_Deva hne_Deva hin_Deva